钦定古今图书集成/方舆汇编/职方典/第1185卷 > 《蕲州竹簟歌》郭凤仪
## 钦定古今图书集成/方舆汇编/职方典/第1185卷 > 《蕲州竹簟歌》郭凤仪

齐安土瘠百不宜，蕲春竹箭生独奇。疏节洞干袅烟
雾，色参碧玉多华滋。尤物自合神理惜，良工竞采含
苞枝。欲矜意匠夸能手，若濯江汉曝朝曦。几经折镂
等薤叶，一加织组同缫丝。就中巧思谁更识，藏倪续
断浑不知。绸缪但见双文密，摩挲惊叹眼还迷。鲛人
夜杼剪绡绮，游鱼吹浪摇文漪。已闻滑溜能仆鸡，更
笑苦濡啼《痴儿》。麟阜江山献绮罗，太清夜月宿嫦娥。
凤凰冈上晨钟响，龙眼矶头夕照多。城北荷花开锦
帐，湖东春水泛金波。鸿州烟雨将收尽，龟鹤梅花雪
满坡。